text: المرجان الازرق تشكيله رائعه للاشخاص الي مايحبون المخاطره وخصوصآ اذا كانو اول مره يجربون الاكل اليباني 
   بالبدايه راح يقدمونلكم شربة اليوم وسلطة متبله بخل الارز والصويا صوص. طبعآ الطبقبن كبدايه للمقبلات وخصوصآ ان السلطه بطعمه الحامض الحلو تفتحلك الشهيه وتوسع صدرك لين يجيك طبق المقبلات الاساسي وراح يكون حبه او حبتين من التمبورا او من الطبق الرائع كروكي وهو عباره عن اكله تشبه كفتة البطاطس لاكن بطريقه يابانيه جميله مع خليط طحين  التمبورا وراح يقدمونلك ثلاث صوصات عشان ماتحتار. الصوصات   
   1- صوص المئكولات البحريه 
   2- الصويا 
   3- المايونيز الياباني 
    
   تقيمي للمقبلات 
    1-السلطه مضبوطه صح لاكن العيب الوحيد انهم يقدمونهى بصحن مقعر ممى يخلي الاستمتاع فيها صعب كل دقيقه لازم تغمس السلطة بالتتبيله الي غايصه تحت 
   2- الكروكي كان رائع ومتوازن  مع التمبورا الي مغطيته وواضح انه  كانت بجوده عاليه 
   3- الشربة عاديه جدآ لدرجة اني اشك اها ضروف سريعة التحضير 
    
   بعد ماتخلص من المقبلات راح يقدمونلك الستيم رايز و  التبنياكي المشكل من ثلاث اشكال 
   1- لحم البقر 
   2- الربيان (شي رهيييييييييييييب) 
   3- سمك الكنعد  
   وطبعآ راح يقدمونه بصحن صاج يجمعهم كلهم مع خليط من الخضروات المحضره بشكل طولي  عشان تاخذ راحتك بالاكل والجميل بهالطبق انه يحوي على الفطر المحموس على صوص الثلاث لحوم الرائع 
    
   تقيمي للتبن ياكي  
   1- لحم البقر للاسف كان مطبوخ بزياده مما خلاه صعب المضغ 
   2- الروبيان كان اكثر من رائع ومتبل بتتبيله مالحه لاكن لذييييذه 
   3 -سمك الكنعد كان جيد نوعآ ما والممتاز فيه نقطتين الاولى مدة طبخه كانت ممتازه النقطه الثانيه امتصاصه لتتبيلة اللحم والربيان مما عطاه طعم  جيد    
    
   واخيرآ وليس اخرآ الحلى طبعآ راح يكون مختلف عن كل مره 
   للاسف طلعت قبل ما احلي